Diari Oficial de la Generalitat Valenciana


Sumari del DOGV 6556, del 01-07-2011 (2011/7124)

Notificació de la sentència dictada en el judici verbal número 1612/2009.
-------------------------------------------------------------------------

### Dades del document

Número de DOGV
:   6556

Data del DOGV
:   01-07-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/7124


Organisme emissor
:   Jutjat de Primera Instància Número 14 de València

Tipus de document
:   Edicte

Notificació de la sentència dictada en el judici verbal número 1612/2009. [2011/7124]  
Judici verbal 1612/2009  
Part demandant: Emivasa.  
Part demandada: Peter Idogeni.  
Sobre: Resolució de contracte de subministrament d'aigua i reclamació d'una quantitat.  
En el judici a què es fa referència s'ha dictat la sentència que té la dispositiva que, literalment, és com segueix:  
«Dispositiva  
Estime la demanda formulada per la procuradora Amparo Barber Paris, en nom i representació de l'entitat Empresa Mixta Valenciana de Aguas, SA (Emivasa), contra Peter Edogeni; declare resolt el contracte d'abonament de subministrament d'aigua subscrit respecte de l'habitatge siti a València, carrer de Fontilles, número 30, 17a, i condemne el demandat a sotmetre's a aquesta declaració, i a pagar a l'actora la suma de 526,54 euros en concepte de danys i perjudicis causats per l'incompliment del demandat, així com les quantitats que per subministrament d'aigua es produïsquen a l'esdevenidor fins al tall de subministrament efectiu. Dispose que s'adopten totes les mesures que calguen per al cessament del subministrament d'aigua. Amb imposició de costes processals a la part demandada.  
Notifiqueu aquesta resolució a les parts.  
Mode d'impugnació: Mitjançant un recurs d'apel·lació davant l'Audiència Provincial de València (article 455 LECn).  
El recurs s'ha de preparar mitjançant un escrit que cal presentar en aquest Jutjat, dins del termini de cinc dies, que es limite a esmentar la resolució objecte d'apel·lació, i on es manifeste la voluntat de recórrer-hi, amb la indicació dels pronunciaments que impugna (article 457.2 LECn), i amb l'acreditació prèvia d'haver consignat 50 euros en el compte de dipòsits i consignació del Jutjat en preparar el recurs objecte d'apel·lació, i cal indicar el concepte de «Recurs» seguit del codi «02 apel·lació»; aquests conceptes s'indicaran després dels 16 dígits del compte expedient (separats per un espai) si es realitza mitjançant transferència bancària. S'han de realitzar tants ingressos diferenciats com resolucions contra les quals es recorre (disposició addicional 15a LO 1/2009 de 3 de novembre).  
Aquesta és la sentència, que pronuncie, mane i firme».  
Atés que es desconeix el domicili o la residència actuals de la part demandada, mitjançant diligència d'ordenació de data de hui, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat la publicació d'aquest edicte en el Diari Oficial de la Comunitat Valenciana per a portar a efecte la diligència de notificació de sentència al demandat Peter Edogeni.  
  
  
València, 27 de maig de 2011.- La secretària judicial: Mercedes Bascuñana Bascuñana.